**למרכז הישראלי לאפוטרופסות דרוש/ה רכז/ת שירות אפוטרופסות זמני/ת עם אופציה לקבוע**

**למחוז חיפה והצפון**

**בואו להצטרף לצוות איכותי וייחודי ולעבוד בתפקיד משמעותי ומגוון**

**עם לב ונשמה!**

מי אנחנו?

**המרכז הישראלי לאפוטרופסות** קם מתוך שליחות ציבורית וחברתית, במטרה להגן במסירות ובמקצועיות על גופם, כבודם, רכושם ורצונם של אנשים אשר מצבם אינו מאפשר להם לדאוג לעצמם. אנשי המרכז פועלים בכל רחבי הארץ ומספקים שירות לכ- 4,500 אנשים ונשים חסרי הגנה, החיים בקהילה או במסגרות שונות - קטינים, נכים, מוגבלים פיזית ושכלית, תשושי נפש, קשישים סיעודיים ואחרים - שאין להם קרובי משפחה או שבני משפחתם אינם רוצים או אינם מסוגלים לייצג אותם ולטפל בצרכיהם באופן נאות.

המרכז הישראלי לאפוטרופסות ממונה על ידי בית המשפט כדי לספק הגנה לאוכלוסיות החלשות, המודרות והשקופות ביותר בחברה הישראלית - לדאוג לצרכיהם הפיזיים של מקבלי השירות, להגן על כספם, למצות את הזכויות המגיעות להם ולספק את צרכיהם הנפשיים והרגשיים, בהתאם ליכולתם הכלכלית.

המרכז הישראלי לאפוטרופסות הוא ארגון האפוטרופסות הגדול והוותיק ביותר בישראל אשר הוקם בשנת 1977 ביוזמת האפוטרופוס הכללי במשרד המשפטים. צוות רב מקצועי של המרכז פועל בכל רחבי הארץ בפיקוח המדינה ובשיתוף פעולה עם מגוון גופים ציבוריים וחברתיים בישראל.

מחוז חיפה חולש על שטח מחדרה ועד קריית שמונה ונותן מענה ל-1500 מקבלי שירות.

הגדרת תפקיד

* מתן שירות וטיפול אישי למי שהמרכז מונה להם כאפוטרופוס או כבעל תפקיד אחר על פי חוק, דאגה לצרכיהם ומחסורם, קיום קשר עמם ועם קרוביהם ועם גורמי טיפול בקהילה ובמוסדות האשפוז
* טיפול ברכושו של מקבל השירות לרבות דלא ניידי, כספים בחשבונות בנקים, חפצי ערך כך שיכונסו וישמשו את מקבל השירות לרווחתו ויישאו פירות
* בניית תוכנית שירות על פי משאביו של מקבל השירות וייצובו מבחינה כספית
* אחריות לקיומה של תוכנית השירות בנושאי רווחה תואמת לצרכיו של מקבל השירות, ובכלל זה נושאי חינוך, שיכון, טיפול רגשי ורפואי
* הפעלת נציגים המבקרים את מקבל השירות ואנשי מקצוע נוספים על פי צורך

דרישות התפקיד

* תואר אקדמי – חובה (עדיפות באחד מהתחומים הבאים: עבודה סוציאלית, מנהל ציבורי, כלכלה, סוציולוגיה, מדעי החברה והרוח, משפטים)
* כושר ביטוי בשפה העברית, בכתב ובע"פ ברמה גבוהה.
* ניסיון משמעותי בהובלה וביצוע תהליכים מורכבים
* ניסיון בעבודה בתחום החברתי - רצוי
* מגורים באזור חיפה– חובה
* התפקיד ברובו מתבצע במשרדי המחוז, אך נדרשת ניידות ורכב לפגישות

כישורים אישיים

* אהבת אדם ומודעות חברתית גבוהה
* בעל תפיסת שירות גבוהה
* יכולת ניהול וארגון
* יכולת גבוהה בניהול משימות רבות
* עבודה תחת לחץ
* אמינות ומוסריות גבוהה
* יכולת למידה מהירה
* יכולת תקשורתית גבוהה
* בעל יחסי אנוש טובים

תנאי העסקה

שכר פנסיוני: 7,500 ₪ + תוספות כחוק והחזר נסיעות בתפקיד לפי קילומטרים (תנאים סוציאליים משופרים לאחר חצי שנה)

**קו"ח יש לשלוח ל - orita@apotropus.orgבציון שם המשרה בכותרת המייל**